Josep Marín Sospedra (El Prat de Llobregat, 25 de gener de 1950) és un atleta i entrenador català especialista en proves de marxa. Participà en quatre Jocs Olímpics (1980, 1984, 1988 i 1992) tant a la prova de 20 km com a la 50 km, quedant sempre entre els deu primers. La seva millor classificació fou el quart lloc a la prova de 20 km dels Jocs Olímpics de Seül. A més, fou subcampió del món de 50 km al Campionat del Món d'atletisme de 1983 i medalla de bronze en 20 km al Campionat del Món d'atletisme de 1987, així com, fou campió d'Europa de 20 km i subcampió de 50 km l'any 1982.